
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2009. gada 10. februāra noteikumos Nr. 123 "Noteikumi par tiesu informācijas publicēšanu mājaslapā internetā un tiesu nolēmumu apstrādi pirms to izsniegšanas"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Attīstības plānošanas dokuments
Apraksts
Digitālās transformācijas pamatnostādņu 4.4.5.1. rīcības apakšvirziens: Izmeklēšanas un tiesvedības procesa tālāka digitalizācija, lai izveidotu vienotu un efektīvu tiesvedības elektronisko procesu, samazinot tiesvedības termiņus un nodrošinot informācijas pieejamību un atklātību.
1.2. Mērķis
Mērķa apraksts
Noteikumu projekts paredz grozījumus, lai nodalītu interneta resursus vispārējās informācijas par tiesām un informācijas par tiesvedību plūsmas sakarā ar e-lietas ieviešanu. Tādējādi tiks izveidots jauns interneta resurss – e-lietas portāls, kurā elektroniskā lietā esošie materiāli būs pieejami procesā iesaistītajām iestādēm un privātpersonām e-pakalpojumu veidā, veicinot iestāžu sadarbību un mazinot birokrātisko slogu.
Spēkā stāšanās termiņš
01.06.2026.
Pamatojums
Stājas spēkā noteiktā datumā līdz ar grozījumiem Tiesu informatīvās sistēmas noteikumos.
1.3. Pašreizējā situācija, problēmas un risinājumi
Pašreizējā situācija
Pašreiz informācija par rajona (pilsētas) tiesām un apgabaltiesām tiek publicēta tīmekļvietnē www.tiesas.lv (turpmāk arī – tiesu portāls), savukārt, tīmekļvietnē www.manas.tiesas.lv tiek publicēta gan tiesvedības informācija, kurai persona var piekļūt autorizējoties, gan informācija par tiesvedības kalendāriem, gan informācija par anonimizētajiem tiesas nolēmumiem, kā arī  informācija par rajona (pilsētas) tiesām un apgabaltiesām.
Problēmas un risinājumi
Problēmas apraksts
Līdz ar e-lietas pakāpenisku ievešanu ir izveidots e-lietas portāls www.elieta.lv, vienlaikus pakāpeniski atsakoties no tīmekļvietnes www.manas.tiesas.lv.  Nepieciešams nodalīt divas tīmekļvietnes un  attiecīgi strukturēt tajās ar tiesu dabu saistītās publicējamās informācijas veidus un apjomu.
Risinājuma apraksts
Šo noteikumu izpratnē atbilstoši likuma “Par tiesu varu” 28.7 pantā ietvertajam deleģējumam, ar vārdu “publicēt” apzīmē gan vispārpieejamas informācijas publicēšanu, gan tiesvedības gaitas datiem pievienoto lietas materiālu pieejamību autorizētiem lietotājiem.
Vispārpieejama informācija ir publicēta tiesu portālā, Augstākās tiesas mājas lapā un e-lietas portālā publicētā informācija, kurai var piekļūt neautorizēti lietotāji. Piemēram, vispārpieejama ir informācija par spriedumu (tiesvedības gaitas dati).
Atsevišķa informācija ir pieejama tikai autorizētām personām, piemēram, lietas materiāli. Lietās, kurās attiecīgā persona Tiesu informatīvajā sistēmā ir norādīta kā lietas dalībnieks, atbilstoši to procesuālajam statusam ir pieejami Tiesu informatīvajā sistēmā tiesvedības gaitas datiem pievienotie materiāli (piemēram, sprieduma datne, pavēste, lietai pievienota materiāla datne u.tml.).
Nošķirot tiesu portālā un e-lietas portālā publicējamās informācijas veidu un apjomu, noteikumos tiek veiktas arī attiecīgas saturiska veida izmaiņas, konkrēti norādot, kura informācija tiek publicēta tiesu portālā, un kura – e-lietas portālā.
Tiesu portālā turpmāk tiek publicētas ziņas par tiesu, informācija par tiesnešu un tiesas darbinieku amatu vakancēm un izsludinātajiem amatu konkursiem, veicot attiecīgus saturiskus labojumus šo Noteikumu 5. punktā. Vienlaikus noteikumi papildināti ar 5.1 punktu par Augstākās tiesas mājaslapā internetā publicējamās informācijas apjomu. Grozījumu projekts paredz, ka tiesvedības informācija (tiesvedības gaita, tiesvedības gaitā pievienotie materiāli, tiesu un tiesnešu nolēmumi un tiesu kalendārs) tiek publicēta un personām pieejama e-lietas portālā, fiksējot šīs izmaiņas un papildinot Noteikumus ar 5.2 punktu, kā arī veicot attiecīgus saturiskus labojumus Noteikumu 9.11. apakšpunktā, 14.2, 15., 16., 19., 20. punktā.
Problēmas apraksts
Atbilstoši  šobrīd spēkā esošajam Noteikumu 5.4.3. apakšpunktam publicējami atklātā tiesas sēdē pieņemti spēkā stājušies tiesas lēmumi sabiedrību interesējošās lietās (piemēram, lēmumi, kurus publicējot tiek īstenota sabiedrības sociāli vai tiesiski izglītojošā funkcija) vai citi atklātā tiesas sēdē pieņemti spēkā stājušies tiesas lēmumi pēc tiesas ieskata. Šobrīd ir atrodami tikai atsevišķi tiesu lēmumi, piemēram, lēmumi par lietas izbeigšanu, tostarp, lēmumi par atbrīvošanu no kriminālatbildības un kriminālprocesa izbeigšanu.
Atbalsts pēc iespējas plašākai tiesu lēmumu publiskošanai, lai sabiedrība varētu pilnīgāk sekot līdzi interesējošu lietu virzībai un tiesas argumentācijai, ir īpaši svarīgs. Attiecīgi Tieslietu ministrija, pamatojoties uz aptaujas, kas veikta laika posmā no 2019. gada 27. decembrim līdz 2020. gada 24. janvārim, rezultātiem, ir apkopojusi sniegtos viedokļus jautājumā par iespējām paplašināt publicējamo lēmumu loku. Aptaujas ietvaros tika lūgts sniegt viedokli Latvijas Zvērinātu advokātu padomei, Ārvalstu investoru padomei Latvijā (FICIL), domnīcai “PROVIDUS, Rīgas Stradiņa universitātes Juridiskajai fakultātei, Latvijas Universitātes Juridiskajai fakultātei, biznesa augstskolas “Turība” Juridiskajai fakultātei un biedrībai “Sabiedrība par atklātību - Delna”. Balstoties uz saņemtajiem viedokļiem, kā arī salāgojot publicējamo lēmumu apjomu ar tiesu kapacitāti, tika identificēts plašāks publicējamo nolēmumu apjoms.
Risinājuma apraksts
Noteikumi papildināti ar 5.2 punktu, nosakot, ka e-lietas portālā publicē atklātā tiesas procesā un atsevišķa procesuālā dokumenta veidā pieņemtus lēmumus.
Proti, ar grozījumiem tiek noteikts pienākums publicēt atklātā procesā pieņemtus lēmumus par lietas, procesa vai tiesvedības izbeigšanu, gadījumos, kad:
1. lieta, process vai tiesvedība nav pakļauta tiesai (attiecināms gan uz Civilprocesa likuma 223. panta 1. punktu, gan Administratīvā procesa likuma 282. panta 1. punktu);
2. pieteikumu iesniegusi persona, kurai nav tiesību iesniegt pieteikumu (attiecināms uz Administratīvā procesa likuma 282. panta 2. punktu). Pārējie tiesvedības izbeigšanas pamati ir procesuāli jautājumi, kas ir atkarīgi no katras lietas faktiskajiem apstākļiem un kur praktiski netiek skarti tiesību jautājumi. Vienlaikus jāatzīmē, ka, ja tomēr šajos lēmumos tiek skarti būtiski tiesību jautājumi, tie būs publicējami atbilstoši Noteikumu projekta 5.2 2.4. apakšpunktam).
Savukārt pārējie lēmumi publicējami, ja tie skar sabiedrību interesējošās lietas (piemēram, lēmumi, kurus publicējot tiek īstenota sabiedrības sociāli vai tiesiski izglītojošā funkcija vai arī gadījumā, ja par konkrēto lietu interesi ir izrādījusi prese vai jautājums ir nozīmīgs tautsaimniecības nozarei).
Īpaši atbalstāma lēmumu publicēšana par prasības nodrošinājumiem vai pagaidu aizsardzību, par maksātnespējas procesa izbeigšanu, par ārvalsts tiesas nolēmuma atzīšanu un izpildīšanu, lēmumi par pieteikumu noraidīšanu (atbilstoši Civilprocesa likuma 640. pantam). Šo lēmumu publicēšanai ir nozīme, lai ikviens interesents var noskaidrot, kādiem kritērijiem jāatbilst, lai nolēmums tiktu atzīts vai prasījums izskatīts.
Lēmumu par atteikumu izsniegt izpildu rakstu šķīrējtiesas sprieduma piespiedu izpildei publicēšanai ir nozīme, lai ikviens interesents var noskaidrot, kādiem kritērijiem jāatbilst, lai izpildu raksts tiktu izsniegts. 
Nozīmīgi būtu publicēt arī lēmumus par atteikšanos pieņemt pieteikumu gadījumos, kad:
1. lieta, process vai tiesvedība nav pakļauta tiesai (attiecināms gan uz administratīvo procesu, gan uz civilprocesu);
2. pieteikumu iesniegusi persona, kurai nav tiesību iesniegt pieteikumu (attiecināms uz administratīvo procesu);
3. pieteikuma priekšmets ir administratīvā akta atzīšana par prettiesisku vai tā izdošanas procesā pieļauta procesuālā pārkāpuma konstatēšana, bet tas neatbilst Administratīvā procesa likuma 184. panta otrajā daļā minētajiem attiecīgā pieteikuma pieļaujamības priekšnoteikumiem;
4. par jautājumiem, kas saistīti ar pagaidu regulējuma piemērošanu, administratīvā akta darbības apturēšanu (vai atjaunošanu) u.tml.
Sabiedrību interesējoši var būt arī šādi nolēmumi:
1. rajona (pilsētas) tiesas lēmumi krimināllietās, civillietās, kuri pārsūdzēti, bet kurus apelācijas instance atcēlusi pilnībā vai kādā tā daļā un lieta nosūtīta jaunai izskatīšanai pirmās instances tiesai;
2. lēmumi par tiesvedības vai kriminālprocesa apturēšanu, lai vērstos Satversmes tiesā vai Eiropas Savienības Tiesā. Administratīvajā procesā un civilprocesā Augstākā tiesa minētos lēmumus šobrīd jau publicē. Pārējie ir konkrētās tiesvedības procesuāli izlemjami jautājumi, kas parasti nav ar judikatūras nozīmību;
3. tiesas vai tiesneša lēmumi lietās, uz kuriem tiesa atsaucas pamatojumā vai kur tiesa atsaucas uz vienotu tiesu praksi līdzīgos procesuālos jautājumos, ja citētā tiesu prakse nav pieejama vai publicēta, it īpaši, ja atsaucoties uz šo praksi, pušu procesuālie pieteikumi ir noraidīti. Šos lēmumus nav iespējams automatizēti atlasīt un līdz ar to apstrādāt. Proti, izvērtējot nepieciešamību, šos lēmumus tiesa var nosūtīt anonimizēšanai manuāli.
Zināms, ka lēmumu publicēšana ir saistīta ar papildu resursiem, kas saistīti ar lēmumu apstrādi un sagatavošanu publicēšanai. Īpaši akcentējamas ir datu aizsardzības prasības, privātums, personas drošība un konfidencialitātes ievērošana. Proti, jāņem vērā, ka pirms lēmuma publicēšanas ir veicama tā anonimizācija, ko veic tiesu darbinieki. Šobrīd nav saskatāma iespēja atteikties no tiesu darbinieku iesaistes, pārbaudot anonimizējamās informācijas apjomu, jo fizisko personu identificējošie dati var būt ne tikai automātiski atpazīstamas teksta daļas (piemēram, vārds, personas kods, adrese, izglītības iestāde), bet arī dati, kas izvērtējami, ņemot vērā katras konkrētas lietas apstākļus (īpaši, ja būtu veicama slēgtā tiesas sēdē pieņemtu nolēmumu publicēšana kādā daļā). Līdz ar to tiesību normās joprojām noteikts tiesas priekšsēdētāja pienākums organizēt tiesas nolēmumu teksta savlaicīgu sagatavošanu un pieejamību publicēšanai (piemēram, nosakot darbiniekus, kuri veic anonimizāciju, vai anonimizēšanas termiņus). Attiecībā uz anonimizācijas tehnisko nodrošinājumu norādāms, ka anonimizāciju veic, izmantojot jauno anonimizācijas rīku, kas ir viens no koplietošanas atbalsta rīkiem un kurā izmantotas arī mākslīga intelekta iespējas. Minētais veicinās precīzāku anonimizējāmo vārdu atpazīšanu un ātrāku datu apstrādi. Ja līdzšinēji nolēmumu imports no Tiesu informatīvās sistēmas uz anonimizācijas risinājumu notika vienreiz diennaktī, tad, izmantojot jauno anomizācijas rīku, nolēmumi anonimizācijai tiek sagatavoti tiešsaistē, līdz ar to varēs būt pieejami tiesas darbiniekiem anonimizēšanai jau tajā pašā dienā.
Tiesu lēmumu un lietas iznākumu saprotamība ir viens no faktoriem, kas ietekmē uzticību tiesām. Proti, lēmumu publiska pieejamība internetā veicinātu gan tiesas procesu caurskatāmību, gan arī sabiedrības uzticību tiesu varai, jo ikvienam būtu iespēja iepazīties ar tiesu lēmumos sniegto argumentāciju tiesību normu piemērošanā.
Publicējot labi argumentētus un pamatotus tiesu lēmumus, varētu tikt uzlabota tiesās iesniegto dokumentu (pieteikumu, prasību, sūdzību u.c.) kvalitāte.   Līdz ar to tiesu lēmumu publicēšanas mērķis ir ne tikai sabiedrības informēšana, bet arī izglītošana. Tāpat tiesu nolēmumu publicēšana sekmē tiesas darba un procesa caurskatāmību, kas savukārt ir saistīta arī ar korupcijas risku mazināšanu un novēršanu.
Papildus precizēts Noteikumu 12. punkts, ņemot vērā faktisko lietotos aizstājējus.
Problēmas apraksts
Noteikumi nosaka pienākumu tiesu mājaslapā publicēt aktuālus Eiropas Savienības Tiesas un Eiropas Cilvēktiesību tiesas spriedumus. Tajā pašā laikā aktuālā Eiropas Savienības tiesas informācija, judikatūra un tiesas nolēmumu meklētājs ir pieejams tīmekļvietnē www.curia.europa.eu, savukārt Eiropas Cilvēktiesību tiesas nolēmumi pieejami tīmekļvietnē echr.coe.int. Līdz ar to pienākums publicēt aktuālos spriedumus ir uzskatāms par nelietderīgu.
Risinājuma apraksts
Atteikties no Noteikumu 5.4.4. apakšpunktā noteiktā pienākuma publicēt aktuālus Eiropas Savienības Tiesas un Eiropas Cilvēktiesību tiesas spriedumus.
Problēmas apraksts
Daļa no noteikumu 6.punktā uzskaitītās informācijas ir zaudējusi savu aktualitāti, piemēram, faksa iekārtas vairs netiek izmantotas, kā arī tiesas konsultanta pilnvaras tiesās ir atšķirīgas un faktiski ne vienmēr tiesas konsultanta kontaktinformācija ir norādāma.
Risinājuma apraksts
Izslēgt no Noteikumu 6.3. apakšpunktā vārdus “un faksa” un svītrot 6.6. apakšpunktu.
Problēmas apraksts
Latvijas Administratīvo pārkāpumu kodekss ir zaudējis spēku. Atbilstoši Administratīvās atbildības likumam,  administratīvie pārkāpumi un par tiem piemērojamie sodi ir noteikti likumos un pašvaldību saistošajos noteikumos.
Risinājuma apraksts
Līdz ar to ir veicamas izmaiņas Noteikumu 8.6. punktā, iekļaujot norādi nevis uz Latvijas administratīvo pārkāpumu kodeksu, bet vispārīgu atsauci uz normatīvo aktu.
Problēmas apraksts
Ņemot vērā, ka ar 2009. gada 16. jūnija grozījumiem likumā “Par tiesu varu” tika izslēgts tiesas piesēdētāja institūts, nepieciešams no Noteikumu 14. punkta svītrot frāzi “tiesas piesēdētāju”. 
Risinājuma apraksts
Precizēts Noteikumu 14. punkts, svītrojot frāzi "tiesas piesēdētāju", kā arī precizējot, ka dati netiek aizsegti, ja normā nosauktās personas lietā piedalījušās, pildot profesionālos pienākumus. Papildinājumi attiecībā uz tiesas sēžu sekretāru veikti, jo tiesa sēžu sekretārs ir persona, kurai ir specifiskas funkcijas procesa norises nodrošināšana, turklāt, tiesa sēžu sekretāram var pieteikt noraidījumu.
Problēmas apraksts
Normatīvais regulējums neparedz tiesas darbinieku amatu vakanču publicēšanu oficiālajā izdevumā “Latvijas Vēstnesis”, kā arī tiesnešu amata kandidātu atlases kārtību noteic speciāls regulējums.
Risinājuma apraksts
Ir izstrādāti grozījumi Noteikumu 18. punktā, atsakoties no nosacījuma par amatu vakanču publicēšanas termiņu pēc sludinājuma publicēšanas oficiālajā izdevumā “Latvijas Vēstnesis”.
Problēmas apraksts
Ņemot vērā, ka kārtību, kādā persona identificējas e-lietas portālā, noteic Ministru kabineta 2022.gada 5.aprīļa noteikumu Nr. 217 "E-lietas platformas datu apstrādes noteikumi" 6.punkts, tad ir pārskatāms Ministru kabineta 2009. gada 10. februāra noteikumos Nr. 123 "Noteikumi par tiesu informācijas publicēšanu mājaslapā internetā un tiesu nolēmumu apstrādi pirms to izsniegšanas" spēkā esošais regulējums, to sakārtojot atbilstoši jaunākam tiesību aktam.
Risinājuma apraksts
Lietotāju identifikācija e-lietas portālā tiek nodrošināta, izmantojot Valsts reģionālās attīstības aģentūras Vienotās pieteikšanās moduļa risinājumu.
Identifikācija e-lietas portālā tiks veikta, izmantojot kvalificētus paaugstinātas drošības elektroniskās identifikācijas līdzekļus, par kādiem šobrīd ir uzskatāmi eParaksts, eID un eParaksts mobile.
Pieslēdzoties e-lietas portālā, persona var izvēlēties, vai identifikāciju veikt kā fiziskai vai kā juridiskai personai, abos gadījumos persona identificējas, izmantojot kādu no iepriekš minētajiem identifikācijas līdzekļiem. Ja persona izvēlas pieslēgties e-lietas portālam kā juridiskā persona, identificējoties notiek pārbaude, vai personai atbilstoši Uzņēmumu reģistra datiem ir tiesības pārstāvēt kādu juridisko personu.
Savukārt juridiskas personas darba vieta fiziskai personai (piemēram, juridiskas personas darbiniekam) pēc identifikācijas ir pieejama, ja šo noteikumu 19.1 punktā noteiktajā kārtībā juridiska persona ir Tiesu administrācijai iesniegusi iesniegumu par konkrētu fizisko personu piekļuvi attiecīgās juridiskās personas tiesvedības gaitas datiem pievienotajiem lietas materiāliem.
Problēmas apraksts
Ministru kabineta 2009. gada 10. februāra noteikumu Nr. 123 "Noteikumi par tiesu informācijas publicēšanu mājaslapā internetā un tiesu nolēmumu apstrādi pirms to izsniegšanas" 22.punktā ir noteikts, ka Tiesu administrācijai izmaiņas savā kontaktinformācijā veic triju darbdienu laikā un tos publicē tiesu portālā.
Šobrīd aktuālā informācija par Tiesu administrācijas darbu un kontaktinformāciju ir pieejama un tiek publicēta Tiesu administrācijas mājaslapā www.ta.gov.lv.
Risinājuma apraksts
Tiesu administrācijas kontaktinformācija primāri meklējama tieši pašas Tiesu administrācijas mājaslapā, tādēļ nav saskatāma nepieciešamība konkrēta termiņa noteikšanai Tiesu administrācijas kontaktinformācijas grozījumu publicēšanai, līdz ar to veicami attiecīgi precizējumi noteikumu 22. punktā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
studenti
Ietekmes apraksts
Palielinās anonimizēto nolēmumu apjoms.
Juridiskās personas
visi uzņēmumi
Ietekmes apraksts
Vienkāršota kārtībā, kā juridisko personu pārstāvjiem nodršināta piekļuve e-lietas portālam.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Tiesas
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/165dce78-5809-4cd0-b0b4-975c3e870f25
6.3. Sabiedrības līdzdalības rezultāti
Komentāri nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Tiesu administrācija
Tiesas
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Palielināts anonimizēto nolēmumu apjoms

	5. Tiks veikta iekšējo institūcijas procesu efektivizācija
	Jā
	Anonimizācijai izmanto jaunu koplietojamu rīku.

	6. Tiks veikta iekšējo institūcijas procesu digitalizācija
	Jā
	Nodrošināta digitāla informācijas pieejamība.

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Nav nepieciešams papildu finansējums.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Tiks paplašināts e-lietas portālā pieejamo anonimizēto nolēmumu klāsts.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Ietekme uz datu apmaiņas risinājumu un iestāžu sadarbību.
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Noteikumu grozījumi saistīti ar personas datu apstrādes jautājumiem.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

